
საქართველოს განათლებისა და მეცნიერების მინისტრის

ბრძანება №857

2006 წლის 11 ოქტომბერი 
ქ. თბილისი

საქართველოს განათლებისა და მეცნიერების მინისტრის 2006 წლის 17 იანვრის №31 ბრძანებით დამტკიცებულ „საქართველოს განათლებისა და მეცნიერების სამინისტროს ტერიტორიული ორგანოების საგანმანათლებლო რესურსცენტრების ტიპურ დებულებაში“ დამატების შეტანის შესახებ

საქართველოს სამოქალაქო კოდექსის 1278-ე მუხლის საფუძველზე და მის უზრუნველსაყოფად, საქართველოს მთავრობის მიერ 2004 წლის 21 მაისის №37 დადგენილებით დამტკიცებული საქართველოს განათლებისა და მეცნიერების სამინისტროს დებულების მე-3 მუხლის მე-2 პუნქტის „მ“ ქვეპუნქტის შესაბამისად, ვბრძანებ:
1. ,,საქართველოს განათლებისა და მეცნიერების სამინისტროს ტერიტორიული ორგანოების საგანმანათლებლო რესურსცენტრების ტიპური დებულების დამტკიცების შესახებ“ საქართველოს განათლებისა და მეცნიერების მინისტრის 2006 წლის 17 იანვრის №31 ბრძანებით (სსმ III, 2006 წ., №8, მუხლი 78) დამტკიცებულ საქართველოს განათლებისა და მეცნიერების სამინისტროს ტერიტორიული ორგანოების საგანმანათლებლო რესურსცენტრების ტიპური დებულების მე-2 მუხლის მე-2 პუნქტს დაემატოს „რ1“ ქვეპუნქტი შემდეგი რედაქციით:

„რ1) უზრუნველყოფს დასკვნის მომზადებას ობოლი და მშობლის მზრუნველობამოკლებული ბავშვის სააღმზრდელო დაწესებულებაში განთავსებასთან დაკავშირებით და შესაბამისი დასკვნის არსებობის შემთხვევაში მიმართავს დაწესებულებას ბავშვის განთავსებასთან დაკავშირებით;“

2. ბრძანება ამოქმედდეს გამოქვეყნებისთანავე. 

ა. ლომაია 


